מהטלוויזיה בקעה מנגינה לריקודים. יום לפני כן הראו תחרות ריקודים לנכים הרתוקים לכסא גלגלים, בה זכה ישראלי במקום ראשון. בערוץ 10 ניתן היה לראות גבר אומנם נכה אך נחוש לעשות הכול כדי להגשים את עצמו. מה נפלא. והנה בשומעי מנגינה יפה חשבתי לי, אם יכולים לרקוד על כסא גלגלים אפשר גם לרקוד עם ההליכון. קמתי החזקתי חזק בהליכון, עצמתי עיניי ורקדתי לפי המנגינה. מחיאות כפיים של בעלי הפסיקו את ריקודי יוצא הדופן. התיישבתי בכורסא מתנשמת. הביא לי כוס מימ, הוא פשוט פחד שאפול שוב, אבל לא נפלתי. אושר מיוחד תקף אותי. תודה לגבר הרוקד על כסא גלגלים. כל הכבוד לך על הריקוד שממנו עלה לי הרעיון לרקוד עם הליכון. אני חייבת תודה גם לשכן נחמד שיש לו שיחי "לילך" ושלח לי זר יפה עם רעיתו. תודה על המחווה היפה שנעשתה לשמחני.